
Nr.       
RAPORT DE SPECIALITATE
privind aprobarea transmiterii în administrarea Centrului Cultural Palatul Principilor a unor bunuri aflate în domeniul public al municipiului Alba Iulia

Prin proiectul de hotărâre supus spre dezbatere Consiliului Local al municipiului Alba Iulia, se propune să se ia în discuție aprobarea transmiterii în administrarea Centrului Cultural Palatul Principilor, instituție publică de cultură de interes local, cu personalitate juridică, ordonator terțiar de credite care funcționează în subordinea Consiliului Local al Municipiului Alba Iulia, a următoarelor bunuri aflate în domeniul public al municipiului Alba Iulia:


a.Spațiul Muzeal ”Principia”, situat în Alba Iulia, Piața Centrală a Cetății, înscris în CF nr.115177 Alba Iulia, având valoarea de inventar de 16.691.170,40 lei;


b.Centrul de resurse, situat în Alba Iulia, str.Gladiolelor, nr.3A, înscris în CF nr.84246 Alba iulia, având valoarea de inventar de 827.802,11lei.

Totodată se mai propune și transferul cu titlu gratuit al mijloacelor fixe și al obiectelor de inventar aferente funcționării imobilelor date în administrare către Centrul Cultural Palatul Principilor, precum și transferul cu titlu gratuit către Centrul Cultural Palatul Principilor al biletelor de acces la Spațiul Muzeal ”Principia”.

La întocmirea proiectului de hotărâre, s-au avut în vedere următoarele:


Prin dispozițiile HCL nr.12/30.01.2024 privind reorganizarea funcțională a Muzeului Palatul Principilor Transilvaniei, a fost înființată această instituție publică de cultură de interes local, prin reorganizarea Muzeului Palatul Principilor Transilvaniei, cu personalitate juridică, în subordinea Consiliului Local al municipiului Alba Iulia, având ca obiect de activitate principal inițierea și desfășurarea de proiecte și programe culturale în domeniul educației permanente și a culturii, urmărind cu consecvență: - elaborarea unor proiecte atractive și utile de educație permanentă; - conservarea și transmiterea valorilor morale, artistice și tehnice ale comunității, precum și ale patrimoniului cultural național și universal; - stimularea creativității și talentului; - revitalizarea și promovarea meseriilor și îndeletnicirilor specifice zonei; - cultivarea valorilor și autenticității creației contemporane și artei interpretative, în toate genurile - muzică, coregrafie, teatru etc.; - dezvoltarea schimburilor culturale pe plan județean, național și internațional; organizarea de evenimente; - promovare și valorificare a patrimoniului turistic prin:

a. Muzeul Palatul Principilor Transilvaniei care asigură constituirea științifică, administrarea, conservarea și restaurarea patrimoniului muzeal, cercetarea științifică, evidența, documentarea, protejarea și dezvoltarea patrimoniului muzeal, punerea în valoare a patrimoniului muzeal în scopul cunoașterii, educării și recreerii

și


b. Serviciul evenimente, turism prin structurile Compartiment evenimente, Compartiment Turism și Centrul Național de Informare și Promovare Turistică Alba Iulia asigură promovarea potențialului turistic local/regional/național prin îmbunătățirea imaginii de țară, cu scopul de a promova România în străinătate și de a crește atractivitatea sa pentru turism și afaceri și instituirea unui sistem integrat și informatizat a ofertei turistice românești în scopul îmbunătățirii capacității de informare turistică; informarea generală asupra ofertei turistice și a atracțiilor turistice locale, regionale sau naționale; promovarea turistică a municipiului Alba Iulia și a împrejurimilor; informarea privind oferta locală de cazare; organizarea de manifestări expoziționale de turism pe plan local și regional și de activități generale de marketing intern și extern cu rol în creșterea circulației turistice locale și regionale; organizarea de evenimente publice.

Pentru realizarea obiectului de activitate al acestei instituții, au fost inițiate demersurile necesare transmiterii în administrarea acestei instituții a bunurilor prevăzute la art.1 alin.(1) din prezentul proiect de hotărâre, care vă este supus spre dezbatere și aprobare.

La redactarea proiectului de hotărâre, au mai fost avute în vedere dispoziţiile   art.861 alin.(3) și art.867 – 870 din Legea nr.287/2009 privind Codul civil, republicată, cu modificările și completările ulterioare și ale art.129 alin.(2) lit."c", coroborat cu art.129 alin.(6) lit.”a”, ale art.139 alin.(3) lit.”g”, ale art.196 alin.(1) lit.”a”, ale art.298 – art.301 din OUG nr.57/2019 privind Codul Administrativ, cu modificările și completările ulterioare.

